Venemaal suri 91-aastasena inimõigusaktivist Ljudmila Aleksejeva.
«See on suur löök kogu inimõigusliikumisele Venemaal,» ütles oma avalduses Kremli inimõigusnõukogu juht Mihhail Fedotov.
Aleksejeva on saanud kümneid autasusid ja tunnustusi enda inimõigusaktivisti töö eest.
30. märtsil 2010 aastal rünnati Ljudmila Aleksejevat Park Kultury metroojaamas meesterahva poolt, kui Ljudmila mälestas terrorismi ohvreid.
Aleksejeva oli muu hulgas Moskva Helsingi Grupi asutaja (1976) ja esinaine. Aleksejeva pälvis 2015. aastal Euroopa Nõukogu Parlamentaarse Assamblee (ENPA) Václav Haveli nimelise inimõigusauhinna.
Venemaa president Vladimir Putin käis eelmisel aastal 90. sünnipäeva puhul isiklikult Aleksejevat õnnitlemas.